

**Συγχαρητήρια ΚΟΑ στην αποστολή του Muay Thai**

Μεγάλες επιτυχίες για το Muay Thai στο Πανευρωπαϊκό Πρωτάθλημα που διεξήχθη στην Τουρκία. Η κυπριακή αποστολή επιστρέφει με πέντε μετάλλια στις αποσκευές της από το Πρωτάθλημα της IFMA.

Συγκεκριμένα ο Αλέξανδρος Κκωστή κατέκτησε το χρυσό μετάλλιο στα -51 kg στην ηλικιακή κατηγορία 14-15 ετών, η Χαρά Κωνσταντίνου το αργυρό μετάλλιο στα -57 kg στην κατηγορία 14-15 ετών, ο Τζόι Κάραμ πανηγύρισε το χάλκινο μεγάλλιο στα -54 kg στην κατηγορία 14-15 ετών, ο Στέλιος Σταύρου πήρε το χάλκινο μετάλλιο στα 34 kg στην ηλικιακή κατηγορία 10-11 ετών και ο Χρίστος Κουφάλης το χάλκινο μετάλλιο στα -30 kg στις ηλικίες 10-11.

Ο Κυπριακός Οργανισμός Αθλητισμού συγχαίρει τους αθλητές και την αθλήτρια μας για τις επιτυχίες τους, καθώς επίσης τους προπονητές, την Ομοσπονδία και τις οικογένειές τους.